OpenLLM-France/wikimedia huggingface dataset:
# Jair Messias Bolsonaro

Jair Messias Bolsonaro, ganet d'an 21 a viz Meurzh 1955, zo ur politikour brazilian. Bet eo ezel eus kambr deputeed Brazil, en anv stad Rio de Janeiro, abaoe 1991. Ezel eo eus ar Partido Liberal.
Bolsonaro, ganet e Glicério, e stad São Paulo, a voe diplomet e skol vilourel Agulhas Negras e 1977, servijet en doa goude-se e strolladoù kanolierezh hag harzlammerien Lu Brazil. Dont a reas war-wel e 1986, p'en devoa skrivet ur pennad er gazetenn Veja ma rae anv eus goproù izel ar soudarded. Harzet e voe e-pad pemzektez gant al lu en desped d'al lizhiri harp en devoa resevet. Daou vloaz war-lerc'h e oa didamallet.
Bolsonaro en devoa embannet e c'hoant da vezañ war ar renk evit an dilennadegoù prezidant e miz Meurzh 2016 en anv ar Strollad Sokial Kristen. A-benn ar fin ez eas kuit eus ar strollad e 2018 evit emezeliñ er Partido Social Liberal, a roas harp dezhañ evit kampagn dilennadegoù prezidant Brazil e miz Eost 2018. Kemeret en doa da eiler ar jeneral war e leve Hamilton Mourão. Bolsonaro en em ginnig evel ur c'hannad dieub eus ar strolladoù politikel, ha prest da zifenn kreñv pennaennoù ar familh. Tizhet en deus ar c'hentañ plas e tro gentañ an dilennadegoù hollek d'ar 7 a viz Here 2018, Fernando Haddad kannad ar Partido dos Trabalhadores (PT) a errue en eil plas. Dilennet eo bet Bolsonaro e-pad an eil tro d'an 28 a viz Here 2018 evel 38vet prezidant Brazil, war lerc’h Michel Temer (2016-2018). D’an 30 a viz Here 2022 en deus kollet an dilennadeg a-enep Lula.

## Soñjoù politikel
### Diktatouriezh

E-pad e vuhez poltikel, Bolsonaro en deus embannet meur a wech e harp d'an diktatouriezh vilourel brazilian a voe e-penn ar vro etre 1964 betek 1985. E 1993 e embanne frank, eizh vloaz war-lerc'h distro an demokratelezh, e oa bet marevezh ar soudarded unan o "tegas ur maread gounid padus da Brazil". Bolsonaro en deus embannet ivez e oa bet "klodus" ar mare-se en istor ar vro, hag e oa bet dre an diktatouriezh vilourel "20 vloaz urzh hag araokadur". E miz Kerzu 2008, Bolsonaro en devoa embannet e oa bet "fazi an diktatouriezh ne oa ket bet ar jahinerez, met ne oa ket bet lazhet (an enebourien)".

## Buhez personel

Bolsonaro zo bet dimezet teir gwech. Pemp bugel en deus.

## Daveoù

* ↑ (fr) Présidentielle au Brésil : Lula l'emporte d'une courte tête (50,9%) au second tour face au président sortant, Jair Bolsonaro. France Info (Here 2022).
# Jaitz

Jaitz (stumm ofisiel euskarek, Salinas de Oro hervez ar stumm spagnolek kenofisiel) zo ur gumun e Nafarroa en Euskal Herria. E Merindad Lizarra emañ, e komark Lizarraldea, 27 km eus Iruñea. 118 a dud a oa o chom enni e 2014 (INE).

## Poblañs

Jaizko biztanleria :
| 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006 | 2010 |
| 513 | 512 | 488 | 483 | 395 | 382 | 346 | 273 | 155 | 117 | 103 | 105 | 115 | 120 |
# Jaime Iañ Aragon

Jaume Iañ el conqueridor ("an alouber"), pe Jaime I el conquistador e spagnoleg, ganet d'an 2 a viz C'hwevrer 1208 e Montpellier, marvet d'ar 27 a viz Gouere 1276 e València, a oa roue Aragon, kont Barcelona hag aotrou Montpellier adalek 1213, roue Rouantelezh Mallorca adalek 1229 ha Valencia adalek 1232.
Kas a reas en-dro ar Reconquista diwar-goust ar vuzulmaned.
Mab e oa da Pedro II, roue Aragon ha da Maria de Montpelhièr.

## Dimezioù ha bugale

Div wech e timezas:
* da Leonor Kastilha (1191-1244)
* da Violante Hungaria
# Gambolò

Gambolò zo ur gumun en Italia, e Proviñs Pavia e rannvro Lombardia.
# Gambugliano

Gambugliano a zo ur gumun eus Italia, e Proviñs Vicenza, e rannvro Veneto.
# Game Guru

Game Guru pe GameGuru (a-raok FPS Creator reloaded) zo ur meziant hag a servij da sevel c'hoarioù urzhiataer ha sevenet gant an embregerezh The Game Creators, Ltd.. An embregerezh a vez entanet gant ar c'hoant da aesaat ar sevel c'hoarioù video. Ur wech savet ur c'hoari video gant Game Guru e c'haller gwerzhañ anezhañ, ar gwirioù o vezañ perc'hennet dre prenañ ar meziant.

## Istor ar meziant

E miz Du 2012, an embregerezh The Game Creators, Ltd. a grouas ur c'hampagn rastellañ arc'hant evit sevel un doare nevez, un adsevel d'ar meziant FPS Creator lesanvet a-benn neuze "FPS Creator Reloaded". Implijet e voe hent ar crowd funding dre al lec'hienn Kickstarter. En desped d'ur surentez re izel da geñver ar rastelladenn arc'hant, ur poster arc'hant prevez a roas e harp evit arc'hantaouiñ ar meziant met dre ur savenn all unan serret. D'an 31 a viz Here 2013, un doare beta d'ar meziant a voe embannet gant ur stumm digor d'un nebeud tud. Ur wech embannet e voe klasket un anv nevez d'ar meziant, dont a reas da vezañ Game Guru. Buan a-walc'h e voe digoret ar meziant war-zu doareoù c'hoarioù all evit ar re first-person shooter. Adalek ar 27 a viz C'hwevrer 2015 e c'haller e bellgargañ dre ar savenn Steam.
# GamesPlanet

Gamesplanet zo ul lec'hienn internet a ro tro da brenañ ha pellkargañ choarioù video. Krouet eo bet gant an embregerezh Metaboli e Meurzh 2007. Implijet e vez dreist-holl gant tud eus Bro-C'hall, Alamagn hag ar Rouantelezh-Unanet. Al lec'hienn Gamesplanet.com a servij dreist-holl da brenañ ha pellkargañ c'hoarioù video war ar savennoù Mac, PC Windows ha Linux.

## Liammoù diavaez

* Lec'hienn ofisiel
# Game of Thrones (stirad skinwel)

Game of Thrones (a c'hallfed treiñ e brezhoneg gant "C'hoari Tronioù") zo ur stirad skinwel brudet-tre tennet diwar A Game of Thrones, anezhañ ur pezh romant moliac'h liestamm a chom diechu evit c'hoazh hag a zo bet skrivet gant George R. R. Martin.

## Istor

E rouantelezh Seizh Kurunennoù, ar familh Stark a bevañ e Norzh. Un deiz, Robert Baratheon, roue ar rouantelezh a kinnig Ned Stark bezañ an "dorn ar roue" (kuzulier) el lez roueel. C'hoari tiegezhioù etre Baratheon, Lannister, Stark, Targaryen, ... a luskañ buhez politikel, endra ar goañv dont a ra e-kichen ar voger diwallet gant Gward an Noz.

## An tudennoù hag an aktourien

* Eddard "Ned" Stark, aotrou Winterfell. (yaouank Robert Aramayo, kozh Sean Bean)
* Brandon "Bran" Stark
* Jon Snow
* Shae: Sibel Kekilli
* Robb Stark
* Catelyn Stark (Tully)
* Theon Greyjoy
* Ygritte (Rose Leslie)
* Craya (Lucy Aarden)

## Lec'hioù

* Castle Ward, e Norzhiwerzhon evit ul lodenn eus tamm 1 an heuliad..
* Lodenn kozh Dubrovnik evit Porzh-Real.
* Prenestr Azur lec'h an dimeziñ Dothraki.
* An Alcazar e Sevilla, evel palez an tierniezh Martell e Dorne.
# Gameg

Ur yezh nilez-saharek eus skourr yezhoù soudanek ar c'hreiz eo ar gameg (gaam, ingassana pe tabi) komzet gant tro-dro da 40.000-80.000 den e reter Soudan.
Ar yezh tabiek pennañ an hini eo.

## Gwelet ivez

* Yezhoù nilez-saharek
* Yezhoù jebelek ar reter
# Gameieg

Ur yezh sepikek-ramouek eus isskourr ar yezhoù otielek eo ar gameieg (gamei) komzet e Papoua-Ginea Nevez.

## Gwelet ivez

* Yezhoù sepikek-ramouek
* Yezhoù rouboniek
# Gamere-Zihiga

Gamere-Zihiga (Camou-Cihigue e galleg hag ent-ofisiel; Camon-Cihiga en okitaneg) zo ur gumun eus Zuberoa, en Iparralde Euskal Herria, e kanton Atharratze-Sorholüze a zo e departamant ar Pyrénées-Atlantiques hag er rannvro Aquitaine.
# Jaguarão

Jaguarão zo ur gêr eus Brazil, war lez ar stêr Jaguarão, e Rio Grande do Sul.
# Jagdpanther

Ar Jagdpanther (alamaneg: "panterenn o chaseal") a oa un distrujer tankoù savet gant an Alamagn Nazi e-pad an Eil brezel-bed. Diazezet e oa bet war an tank Panther. Lakaet e oa bet er servij e 1944 e dibenn ar brezel war Talbenn ar Reter ha Talbenn ar C'hornôg. Ar Jagdpanther a implije ar c'hanol 8.8 sm Pak 43, damheñvel ouzh kanol diazez an Tiger II. A-fed hobregon ha distroñserezh e implije diazez ar Panther. Dre ma oa erruet e fin ar brezel e oa un diouer a c'hourdonerezh gant an akipajoù, ha diouer a bezhioù. Ne voe savet nemet nebeut anezho .
# Jaguar Racing

Jaguar Racing a oa ur skipailh saoz a rede e Formulenn 1 etre 2000 ha 2004. Savet e oa bet gant ar saver kirri amerikan Ford evit redek evitañ dindan livioù Jaguar en ur adprenañ Stewart Grand Prix. Redet en deus gant blenierien evel Eddie Irvine pe Mark Webber ha gounezet en deus 2 bodium.
a vo kavet e Wikimedia Commons.
# Jafrez V

Jafrez V, lesanvet le Bel pe Plantagenêt (1113–1151 Château-du-Loir), a oa kont Anjev, Maine ha Touraine (1129-1151), dug Normandi (1144-1151). Tad e oa da Herri II, roue Bro-Saoz. Lesanvet e voe Plantagenêt abalamour ma ouie lakaat un tamm banal ouzh e dog.
Ganet e oa er Mañs. Mab e oa da Foulk V († 1143), a oa kont Anjev ha roue Jeruzalem, eus un tiegezh frank, an Ingelgeridi, ha da Erembourge du Maine († 1126), pennhêrez Maine.
Gant ur seziz tri miz e teuas a-benn da gemer kastell Fauguernon e Normandi e 1147.
Dimezet e oa da Matilda Bro-Saoz e Mezheven 1128, er Mañs, ha tri mab o doe :
* Herri (1133-1189), a vo kont Anjev, Maine ha Poitev, dug Normandi ha Akitania, roue Bro-Saoz ;
* Jafrez (1134-1158), a vo kont Anjev, Maine ha Naoned ;
* Guillaume (1136-1164), beskont Dieppe.
# Jafrez VI

Jafrez VI, anavezet ivez evel Geoffrey FitzEmpress e saozneg, ganet d'an 3 a viz Mezheven 1134 e Rouen, ha marvet d'ar 27 a viz Gouhere 1158 e Naoned, a oa kont Anjev, Maine, ha Naoned eus 1156 betek 1158.
Mab e oa d'ar c'hont Jafrez V Plantagenêt ha da Matilda an Impalaerez.
# Jahrom

Jahrom (جهرم en perseg) zo ur gêr vras e gwalarn Iran. Annezet eo gant 141 000 a dud (e 2016). Pennlec'h proviñs Fars eo Jahrom.
# Jagwarundi

Jagwarundi :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Puma |
| Anv skiantel ||
| Puma yagouaroundi Saint-Hilaire, 1803 ||
| D'ar vevoniezh e tenn ar pennad-mañ. ||
Ar jagwarundi (Puma yagouaroundi pe Herpailurus yagouaroundi) a zo ur bronneg krenn e vent a vev e Kreizamerika hag en Amerika ar Su. 65 cm eo hirder e gorf ha 45 cm hini e lost. Berr eo e bavioù. Divskouarn berr ha ront en deus ha liv e vlevenn a c'hell mont eus gris da c'hell-du hervez an hiniennoù. Studiadennoù diwar e c'henoù o deus diskouezet eo ar jagwarundi kar d'ar puma.
Er strouezhegoù ha tost eus an dour e vev dreist-holl, met un nebeud loened zo er c'hoadegoù trovanel ivez. Un aneval noz pe peuznoz eo. Chaseal a ra war an douar zoken m'eo ampart da bignat er gwez. Debriñ a ra pesked, bronneged bihan ha stlejviled.
Goude bezañ douget he re vihan e-pad 70 devezh, e c'han ar barez etre unan ha pevar c'hazhig. En o oad gour e vezont goude daou vloaz.

## Isspesadoù

* Herpailurus yaguarondi armeghinoi, Arc'hantina ar c'hornôg
* Herpailurus yaguarondi cacomitli, Su Teksas ha reter Mec'hiko
* Herpailurus yaguarondi eyra, Brazil, Paraguay ha Arc'hantina
* Herpailurus yaguarondi fossata, Kreisteiz Mec'hiko ha Honduras
* Herpailurus yaguarondi melantho, Perou ha Brazil
* Herpailurus yaguarondi panamensis, Nicaragua hag Ecuador
* Herpailurus yaguarondi tolteca, Arizona ha kornôg Mec'hiko
* Herpailurus yaguarondi yagouaroundi, Guyana hag Amazonia

## Liammoù diavaez

Jagwarundi
Jagwarundi
# Kilometr karrez

Ar c'hilometr karrez (km²) zo un unanenn gorread hag a zo kement ha 100 hektar pe ur milion a vetroù karrez.
# Kim Jong-il

Kim Jong-il (Hangeul: 김정일; Hanja: 金正日, Kim Chŏng-il) a oa bet ganet e Siberia d'ar 16 C'hwevrer 1942, ha marvet d'ar 17 a viz Kerzu 2011. E penn Norzh-Korea eo bet adalek 1994, pa oa aet e dad Kim Il-sung d'an anaon, betek e varv. Graet e veze anezhañ «ar renour ker». Kendalc'het en deus da gas war-raok ar renad savet gant e dad, da lavaret eo un diktatouriezh ferv kar d'ar stalinouriezh, serret ar vro warni hec'h-unan, gant ur pouez kreñv-meurbet eus an arme. Dindan e renad ez eus bet diorroet armoù nukleel (taolioù-arnod ar vombezenn atomek). E vab Kim Jong-un en deus kemeret penn ar vro war e lerc'h. War-lerc'h e varv, e miz Ebrel 2012, eo bet anvet da "Brezidant peurbadel" Kengor an Difenn Broadel, pennañ aozadur ar renad, ha da "Sekretour hollek peurbadel" ar strollad nemetañ.
# Kim Jong-un

Kim Jong-un (Koreaneg: |김|정|은; Hanja: 金|正|恩; LFE: [kim dʑʌŋ ɯn]), pe Kim Jong-eun, ganet d'an 8 a viz Genver 1982, 1983 pe 1984 c'hoazh pe d'ar 5 a viz Gouhere 1984, eo eil mab mab ar penn norzhkorean Kim Jong-il hag he fried Ko Young-hee. A-raok kemer ar galloud e oa chomet damguzh ; ral a-wech e oa bet gwelet e-pad obererezhioù foran ar renad.
Deuet e oa da vezañ rener nevez Korea an Norzh d'an 19 a viz Kerzu 2011, war-lerc'h marv e dad. Anvet e oa bet da b"Pennrener meur" ar vro, d'an 28 a viz Kerzu 2011. Graet e vez anezhañ Pennrener meur ar strollad, an arme hag ar bobl. Anvet e oa bet da brezidant "Kengor an Difenn Broadel", pennañ aozadur ar renad, e miz Ebrel 2012, ha da gentañ sekretour Strollad al Labour, strollad nemetañ ar vro, er memes mare.
Kim Jong-un a oa bet diplomet div wech, ur wech war ar fizik e Skol-veur Kim Il-sung, hag ur wech all evel ofiser eus al lu e Skol-veur vilourel Kim Il-sung.

## Pennadoù kar

* Familh Kim
# Kilpeck

Kilpeck zo ur gêriadenn vihan eus Herefordshire e Bro-Saoz, brudet hec'h iliz doare roman dezhi, ha dismantroù he c'hastell.
Llanddewi Cil Peddeg eo anv kembraek ar gêriadenn.

## An iliz

Iliz Santez Vari ha Sant Dewi (pe SS Mary and David's Church) a voe savet war-dro 1140. Brudet eo abalamour d'ar c'hizelladur anvet Sheela na Gig a zo a-us d'un nor.

## Levrlennadur

* Bailey, James. The parish church of St Mary and St David at Kilpeck. 2000.
* Lewis, G[eorge] R. "Illustrations of Kilpeck church, Herefordshire." 1979. Pamphlet derived from a book of 1842.

## Liammoù diavaez

* Population figures
* CRSBI (Kilpeck) A very detailed, fully illustrated description of the architecture, sculpture and history of Kilpeck church from The Corpus of ROMANESQUE SCULPTURE in Britain and Ireland website
* Kilpeck Castle and Church
* Kilpeck Castle details
* Kilpeck Castle archaeological survey
# Kim Jong-nam

Kim Jong-nam (Hangeul : 김정남, Hanja : 金正男), bet ganet d'an 10 a viz Even 1970 ha marvet d'an 13 a viz C'hwevrer 2017, a oa mab henañ Kim Jong-il (1941-2011), an diktatour komunour a renas war Korea an Norzh adalek 1994 betek 2011. Eus 1994 betek 2001 e oa bet lakaet Kim Jong-nam da bennhêr a renje goude marv e dad.
Goude bezañ c'hwitet da vont da Japan gant falspaperioù evit gweladenniñ Disneyland Tokyo e miz Mae 2001 e voe soñjet e oa bet argaset gant Kim Jong-il ; e hantervreur Kim Jong-un (1984 —) eo evit gwir a resevas ar galloud a-c'houde marv o zad. E 2003 pe war-dro e tivroas Kim Jong-nam eus Korea an Norzh, ha kregiñ da gavout abeg e renad e familh ha da c'houlenn cheñchamant en e vro c'henidik.
Edo Kim Jong-nam e Malaysia e miz C'hwevrer 2017 pa voe muntret e degouezhioù amsklaer : pistriet e vije bet gant div vaouez en aerborzh Kuala Lumpur.
# Kim Jae-gyu

Kim Jae-gyu (Hangul : 김재규), ganet d'ar 6 a viz Meurzh 1926 hag aet da Anaon d'ar 24 a viz Mae 1980, a oa ul letanant jeneral eus Sukorea ha penn-rener an National Intelligence Service. Brudet eo evit bezañ bet muntrer ar prezidant diktatour sukorean Park Chung-hee a oa bet e gamalad brasañ d'ar 26 a viz Here 1979. Krouget e oa bet evit ar muntr-se d'ar 24 a viz Mae 1980.
Diemglev zo diwar e benn. Evit lod e oa ur brogarour a roas lamm da ren 18 vloaz an diktatour Park. Evit lod all ne oa nemet kañfard Park a lazhas an hini en devoa roet pep tra dezhañ evit abegoù personel. E-pad pell e oa ali kalz tud gant an eil doare-se da welet an traoù e Korea ar Su met er bloavezhioù 2000 e oa bet gouezet traoù nevez diwar-benn al liammoù etre Kim ha lod eus pennoù bras al luskad demokratel ha krog eur da welet Kim Jae-gyu en un doare all.
# Kilpenn

Ar c'hilpenn eo tu a-dreñv ar gouzoug, rann izelañ ar c'hlopenn, e diadreñv ar penn, a-us d'ar choug.
Poan a vez er c'hilpenn a-wechoù pa vez reut, komz a reer neuze eus pengamm.
E broioù zo, evel e Japan, e vez roet un dalvoudegezh erotek d'ar c'hilpenn.

## Toullañ

Toullañ ar c'hilpenn a blij da lod.
# Kim Il-sung

Kim Il-sung (15 a viz Ebrel 1912 - 8 a viz Gouhere 1994) a oa bet e penn Republik Poblel ha Demokratel Korea adalek 1948 betek ma varvas d’e 82 vloaz. E anv gwirion a oa Kim Song-ju, mes kemeret en doa anv Kim Il-sung evit enoriñ an den brudet-tre-se hag a stourmas a-enep da aloubidigezh Korea gant Japan.
Kentañ ministr e oa bet Kim Il-sung etre 1948 ha 1972 ha deuet da vezañ prezidant ar vro e 1972. Sekretour meur Strollad Labour Korea an hini e oa ivez. Hervez ar vonreizh eo lakaet da vezañ Prezidant peurbadel ar vro, goude e varv zoken.
Brudet eo evit bezañ ijinet ha diorroet an ideologiezh juche hag evit bezañ difennet groñs na vije adunvanet Korea.
E vab Kim Jong-il a zo bet anvet da rener ar Republik war-lerc'h e varv.

## Gwelet ivez:

   * Juche
   * Komunouriezh
   * Marksouriezh-leninouriezh
   * Stalinouriezh
# Kim Jong-chul

Kim Jong-chul, ganet d'ar 25 a viz Gwengolo 1981, zo unan eus mibien an diktatour norzhkorean Kim Jong-il. Ur breur yaouankoc'h en deus Kim Jong-un, hag a zo bremañ penn-uhel ar vro. Un hanter-vreur koshoc'h en doa Kim Jong-nam a oa bet muntret d'an 13 a viz C'hwevrer 2017 gant spierien eus Norzhkorea war e seblant.
E 2007, Jong-chul a oa bet fiziet ennañ ar garg a benn-kannad eus skourr pennañ Strollad Labourerion Korea. En desped da-se, d'ar 15 a viz Genver 2009, aozadur kleweled Su Korea a embanne e oa bet choazet gant Kim Jong-il lakaat da benn-uhel ar vro e vab yaouankañ Kim Jong-un. Tremenet e oa a-us da Jong-nam ha Jong-chul. Hervez Kenji Fujimoto, bet penn keginerien Kim Jong-il etre 1988 ha 2001, Kim Jong-chol a oa bet lakaet a-gostez dre ma oa re "maouez" ha "diseblant". Hervez an tad ne vefe ket bet gantañ ar pep retañ evit bezañ e penn ar vro.
# Kyrene

    Evit implijoù all, gwelet Kyrene (disheñvelout).
Kyrene (Κυρήνη e gresianeg), a oa ur geoded c'hresian (e Libia, hirie an deiz), an hini goshañ eo hag an hini vrasañ eus ar pemp trevadenn c'hresian a oa er vro-se, a roas hec'h anv d'ar vro penn-da-benn: Kyrenaika (Cyrenaica) implijet abaoe an Henamzer. Kêr-benn un eskobiezh gozh e oa, savet e traoñienn Djebel Akhdar.
Savet e oa bet Kyrene gant Gresianed deuet eus Thira (Enez Santorin), hervez ali diougan Delfi, dindan renerezh Aristoteles (pe Battos Iañ) war-dro -630.
Rennañ e voe ar priñselezh gant ar rouanez Battiad eus Battos Iañ betek drouklazh Arkesilas IV e -440 ha neuze diazezañ an demokratelezh. Danevellet eo bet prantad sevel ar geoded e pevare levrenn Istorioù Herodotos. Dont a reas ar vro Cyrenaica da vezañ ul lodenn eus impalaeriezh ar Btolemeed (war-dro 321 kent J.K.) ha goude se ur proviñs eus an impalaeriezh roman e 96 kent J.K.
E Kyrene e voe ganet ar skiantour Eratosthenes.
# Kyrene (disheñvelout)

Kyrene (henc'hresianeg : Κυρήνη / Kurếnê, latinekaet e Cyrene) a c'hall bezañ:
* Kyrene, un nimfenn
* Kyrene, ur geoded c'hresian en Afrika an Hanternoz, bremañ e Libia;
* (133) Cyrene, un asteroidenn;
Kar eo an anv Cyrenaica, ar vro en-dro da geoded Kyrene.
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Kylie Rae Harris

Kylie Rae Harris, ganet d'ar 15 a viz Mae 1989 hag aet da Anaon d'ar 4 a viz Gwengolo 2019, a oa ur ganerez ha skriverez pozioù stadunanat. Ganet e oa e Wylie, Texas. Marvet eo en ur gwallzarvoud karr-tan e-pad un droiad sonadegoù.

## Liammoù diavaez

* Lec'hienn ofisiel
# Kyoto

Kyōto (e japaneg: 京都 Kyōto) a zo ur gêr eus Japan. Pennlec'h Prefedva Kyōto eo.
# Kyknos (mab Sthenelos)

Kyknos (diwar ar henc'hresianeg: Κύκνος / Kýknos "alarc'h"), mab da Sthenelos ha d'an Okeanidenn Klymene, a voe roue Liguria war-lerc'h e dad e mojennoù Hellaz kozh.
Hanter-vreur e oa da Faethon a-berzh e vamm, ha mignoniezh vras a oa etrezo. Pa glevas ar c'heloù diwar-benn marv Faethon e kuitaas e rouantelezh da vont da ouelañ dezhañ war lez ar stêr Eridanos. Noz-deiz e veze o kantren e-unan-penn a-hed ar stêr, o kanañ klemmganoù a yae d'en em veskañ gant saflikerezh an dour ha krenerezh ar pupli : c'hoarezed Faethon, an Heliadezed (merc'hed Helios) a oa bet troet e gwez pupli. Pa voe erru kozh ne oa ket frealzet c'hoazh. M'o doe an doueed truez outañ: e pluñv e trojont e vlev gwenn, hag en alarc'h an den. Soñj en deus Kyknos c'hoazh, en e gorf alarc'h, eus taran Zeus a bulluc'has e vignon: leuskel a ra hirvoudoù, ne gred ket nijal uhel, chom a ra tost d'an douar, ha tost d'an dour evel p'en dije aon ouzh an tan.
# Kyme

Kyme (en henc'hresianeg Κύμη, Kumê) a oa ur geoded c'hresian eus Ionia (Azia-Vihanañ), en aod Aiolis, 40 km e norzh Smirn, e-lec'h m'emañ kêr Nemrut e Turkia bremañ. Sellet e oa outi evel unan eus o 12 keoded vrasañ gant annezidi Aiolis.
Hervez an hengoun, Pelops a savas anezhi e-pad e zistro etrezek Peloponnesos. Dont a rafe anv ar geoded diouzh un Amazonenn, alese e lesanv Amazoneion. Skrivagner dianv ur Vuhez Homeros a ra anezhi al lec'h ma oa ganet ar barzh. Hervez Strabon e voe savet ar geoded gant Gresianed a orin eus bro an Termopiloù, pa oant o tistreiñ eus Brezel Troia.
Trevadennerien loc'het eus ar geoded-se a gemeras perzh e savidigezh Cuma en Italia.
Tremen a reas ar geoded dindan ar Bersed. Rediet e oa da reiñ listri da Zarius Iañ e -512, ha da Kserses Iañ e -480. Perzh a gemeras goude e Kevre Delos evit pemp talant, ur sammad bras. E-doug ar prantad hellenistek hag an Impalaeriezh roman e oa ur geoded didrouz ha divrud. Sez un eskobiezh e voe.
# Gousperell Natterer

Gousperell Natterer :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis nattereri Kuhl, 1817 ||
| D'ar vevoniezh e tenn ar pennad-mañ. ||
Gousperell Natterer (Myotis nattereri) a zo un askell-groc'hen hag a vev en Europa ha tro-war-dro.
# Gousperell ar geunioù

Gousperell ar geunioù :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis dasycneme Boie, 1825 ||
| D'ar vevoniezh e tenn ar pennad-mañ. ||
Gousperell ar geunioù (Myotis dasycneme) a zo un askell-groc'hen.
# Gousperell Bechstein

Gousperell Bechstein :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis bechsteinii Kuhl, 1817 ||
| D'ar vevoniezh e tenn ar pennad-mañ. ||
Gousperell Bechstein (Myotis bechsteinii) a zo un askell-groc'hen hag a vev en Europa hag Azia.
# Gousperell Brandt

Gousperell Brandt :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis brandti Eversmann, 1845 ||
| D'ar vevoniezh e tenn ar pennad-mañ. ||
Gousperell Brandt (Myotis brandti) a zo un askell-groc'hen hag a vev en Europa hag Azia.
# Gousperell Geoffroy

Gousperell Geoffroy :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Myotis |
| Anv skiantel ||
| Myotis emarginatus Geoffroy Saint-Hilaire, 1806 ||
| D'ar vevoniezh e tenn ar pennad-mañ. ||
Gousperell Geoffroy (Myotis emarginatus) a zo un askell-groc'hen hag a vev en Europa, Azia ha Norzhafrika.
# Gousli

Ar gousli, gusli (гусли e ruseg) pe housli, husli (гуслі en ukraineg), eo ar c'hoshañ benveg-seniñ dre gerdin e Rusia hag Ukraina.

## Binvioù kar

* kantele Finland,
* kannel Estonia,
* kokles Latvia,
* kankles Lituania.